Publication: Magyar Közlöny
Issue: MK-1998-87 (Year: 1998, Number: 87)
Era: 1990-2004
Section: az 5/1998. (IX. 29.) OM rendelethez
Paragraph Index: 45

6. Az ismeretek ellenőrzési rendszere Az ismeretek ellenőrzési rendszere a tantervben előírt aláírások, gyakorlatok, gyakorlati jellegű foglalkozások gyakorlati minősítéseinek megszerzéséből, vizsgák — beszámolók, kollokviumok, szigorlatok — letételéből, a szakmai gyakorlatok teljesítéséből, tréningeken való részvételből, a szakdolgozat elkészítéséből, valamint a záróvizsgából tevődik össze. A gyakorlati minősítés három fokozatú: kiválóan megfelelt, megfelelt, nem felelt meg. 6.1. A szigorlat A 2—4. számú mellékletben foglalt szakokon legalább két komplex szigorlat kötelező, melyeket az adott szak követelményeinek 5.1. pontjában meghatározott képzési terület alapozó elméleti tárgyaiból, valamint erre épülően az 5.2. pontjában foglalt kötelezően választandó szakági specializációs terület elméleti tárgyaiból kell kialakítani. 6.2. A szakdolgozat Az adott szak tárgykörében készített dolgozattal a hallgatónak tanúsítania kell, hogy tanulmányaira alapozva, a szakirodalom feldolgozásával és empirikus tapasztalatok vagy vizsgálatok alapján képes az elsajátított ismeretanyag önálló gyakorlati alkalmazására. 6.3. A záróvizsga 6.3.1. A záróvizsgára bocsátás feltételei — Az intézményi tantervben előírt követelmények teljesítése — ha az adott szak e pontja másként nem rendelkezik —, beleértve a gyakorlatok elvégzését tanúsító, három fokozatú minősítéssel ellátott dokumentumokat is. — Bírálattal elfogadott szakdolgozat. 1998/87. szám 6.3.2. A záróvizsga részei — Szakdolgozat megvédése. — A képzés témaköreit átfogó komplex szóbeli vizsga, különös tekintettel a megszerzett ismeretek integrált, gyakorlati alkalmazására. 6.3.3. A záróvizsga eredménye A szakdolgozat és védése alapján kialakított érdemjegyből, valamint a szóbeli vizsga érdemjegyéből számított átlag, egész számra kerekítve, vagy három fokozatú minősítéssel: kiválóan megfelelt, megfelelt, nem felelt meg.

Source: https://magyarkozlony.hu/hivatalos-lapok/3d5c1019c0260ab170a4b39bc5fc90031f7e924c/dokumentumok/7f419550126db5498ed285a5be4bd9b3270178e0/letoltes